APSTIPRINU

Nodrošinājuma valsts aģentūras

direktore R.Innusa

*Apstiprinājuma datums ir*

*tā elektroniskās parakstīšanas datums*

**RAKSTISKAS NOMAS PIEDĀVĀJUMU ATLASES NOLIKUMS**

*Dokumenta datums ir tā elektroniskās* Nr. \_\_\_\_\_\_\_\_

*parakstīšanas datums*

1. **Vispārīgie noteikumi**
   1. Nomas piedāvājumu atlases nolikums izstrādāts saskaņā ar Ministru kabineta 2013.gada 29.oktobra noteikumiem Nr.1191 “Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem” (turpmāk – Noteikumi), kas nosaka kārtību, kā rakstiskā nomas piedāvājumu atlasē (turpmāk – Atlase) tiks izvēlēts pretendents, no kura nomāt nekustamo īpašumu Rīgā (turpmāk – Nomas objekts), lai nodrošinātu Valsts policijas Rīgas reģiona pārvaldes struktūrvienības ar telpām un stāvlaukumu.
   2. Atlasi organizē Nodrošinājuma valsts aģentūras (turpmāk – Aģentūra) nomas piedāvājumu atlases komisija (turpmāk – Komisija), kas izveidota ar Aģentūras 2022.gada 15.jūnija rīkojumu Nr.632 “Par komisijas izveidošanu nomas piedāvājumu atlases organizēšanai”.
   3. Saskaņā ar Valsts policijas izstrādātajām prasībām:

Nomas objekta vēlamā atrašanās vieta (administratīvā teritorija): no Raņķa dambja un Uzvaras bulvāra krustojuma pa Uzvaras bulvāri līdz Bāriņu ielai, tālāk pa Bāriņu ielu līdz Eduarda Smiļģa ielai, pa Eduarda Smiļģa ielu līdz Amālijas ielai, pa Amālijas ielu līdz Lapu ielai, pa Lapu ielu līdz Melnsila ielai, pa Melnsila ielu, kas pāriet Vīlipa ielā, pa Vīlipa ielu līdz Kuldīgas ielai, pa Kuldīgas ielu (šķērsojot Slokas ielu) līdz Ūdens ielai, pa Ūdens ielu līdz Raņķa dambim, pa Raņķa dambi līdz Uzvaras bulvārim.

* + 1. Nomas objekta telpu aptuvenā platība: biroja telpām 2246 m², speciālo telpu platība 853 m² – kopā 3099 m²;
    2. autostāvvieta 170 automašīnām;
    3. tiesības veikt Nomas objekta pielāgošanu Valsts policijas vajadzībām.

1.4. Atlases mērķis – Nomas objekta nomāšana no pretendenta, kurš piedāvā iznomāt Nomas objektu, kas ir funkcionālajām prasībām un tehniskajam stāvoklim atbilstošākais un finansiāli izdevīgākais.

**2.** **Paredzamais nomas līguma termiņš**

Saskaņā ar Noteikumu 19.1.apakšpunktu nomas līguma termiņš ir līdz 12  (divpadsmit) gadiem ar iespēju pagarināt nomas līguma termiņu normatīvajos aktos noteiktajā kārtībā.

**3. Pretendenta piedāvājuma iesniegšana**

3.1. Pretendents nomas piedāvājumu iesniedz sludinājumā par Atlasi norādītajā veidā, slēgtā aploksnē. Uz aploksnes norāda iznomāšanas pretendentu un atsauci uz nomas sludinājumu.

3.2. Nomas pieteikums jāiesniedz ne vēlāk, kā līdz publikācijā par Atlasi norādītajam izsoles norises datumam un laikam. Pretendents drīkst piedalīties Atlasē, ja piedāvājums iesniegts līdz sludinājumā norādītajam Atlases datumam un laikam.

3.3. Komisija reģistrē piedāvājumu saņemšanas secībā, norādot šādas ziņas:

3.3.1. Nomas objekts (Nomas objekta adrese, kadastra numurs vai kadastra apzīmējums);

3.3.2. pretendenta kārtas reģistrācijas numurs;

3.3.3. piedāvājuma saņemšanas datums un laiks;

3.3.4. pretendents (fiziskās personas vārds, uzvārds vai juridiskās personas pilns nosaukums).

3.4. Nomas piedāvājumu glabā slēgtā aploksnē līdz Atlases sākumam.

**4. Atlases vieta, laiks un kārtība**

4.1. Komisija ir tiesīga pārtraukt Atlases procedūru, ja tā konstatē, ka tās prasībām atbilstošs Nomas objekts ir citas publiskas personas īpašumā un Aģentūra var to nomāt, lai nodrošinātu Valsts policijas Rīgas reģiona pārvaldes struktūrvienības ar telpām un auto stāvlaukumu.

4.2. Atlase (nomas piedāvājumu atvēršana) notiek sludinājumā par Atlasi norādītajā datumā, laikā un vietā.

4.3. Komisijas priekšsēdētājs vai komisijas priekšsēdētāja vietnieks (turpmāk – Komisijas vadītājs) sludinājumā norādītajā nomas piedāvājumu atvēršanas datumā, laikā un vietā klātesošajiem paziņo, ka sākusies Atlase un nomas piedāvājumu pieņemšana ir pabeigta. Uzsākot Atlasi, Komisijas vadītājs paziņo Komisijas sastāvu.

4.4. Nomas piedāvājumu atvēršana ir atklāta. Nomas piedāvājumus atver to iesniegšanas secībā.

4.5. Komisijas vadītājs pēc nomas piedāvājumu atvēršanas nosauc pretendentu, piedāvājuma iesniegšanas datumu un laiku, kā arī nolasa pretendenta piedāvājumu. Nomas piedāvājumu atvēršanu protokolē. Mutiski izteikti piedāvājumi Atlasē ir aizliegti.

4.6. Ja nomas piedāvājumā nav iekļauta Noteikumu 11.punktā norādītā informācija, Komisija pieņem lēmumu par pretendenta izslēgšanu no dalības Atlasē un nomas piedāvājumu neizskata.

4.7. Ja nepieciešams papildu laiks, lai izvērtētu nomas piedāvājumu atbilstību sludinājumā norādītajiem nosacījumiem, pēc visu nomas piedāvājumu atvēršanas Komisijas vadītājs paziņo laiku un vietu, kad tiks paziņoti Atlases rezultāti. Ja papildu izvērtējums nav nepieciešams, pēc visu nomas piedāvājumu atvēršanas Komisija pieņem lēmumu par Atlases rezultātiem, ņemot vērā Noteikumu 12.punktā minētos nosacījumus.

4.8. Ja uz nomas sludinājumu neatsaucas neviens iznomāšanas pretendents, vai Komisija, izvērtējot iesniegtos piedāvājumus, konstatē, ka neviens no iesniegtajiem nomas piedāvājumiem neatbilst izvirzītajām prasībām un nosacījumiem, Atlasi uzskata par izbeigtu bez rezultāta un Komisijai ir tiesības izsūtīt sludinājuma tekstu tās izvēlētiem pretendentiem.

4.9. Atlases protokolu paraksta Komisijas priekšsēdētājs un Komisijas locekļi.

4.10. Aģentūras direktors apstiprina Atlases rezultātus, un 5 (piecu) darba dienu laikā pēc lēmuma pieņemšanas Komisija informē iznomāšanas pretendentu par pieņemto lēmumu.

**5. Līguma slēgšana**

5.1. Līgumu par Nomas objekta nomu ar iznomāšanas pretendentu slēdz rakstveidā vai elektroniski (nomas līguma paraugs pielikumā).

5.2. Ja izvēlētais iznomāšanas pretendents atsakās slēgt nomas līgumu, Komisijai ir tiesības izbeigt Atlasi bez rezultātiem vai piedāvāt nomas līguma slēgšanu nākamajam iznomāšanas pretendentam, kura pieteikums atbilst Noteikumu 12.punktā minētajiem nosacījumiem.

5.3. Komisija 10 (desmit) darba dienu laikā pēc nomas līguma noslēgšanas publicē informāciju Valsts akciju sabiedrības “Valsts nekustamie īpašumi” tīmekļvietnē www.vni.lv un Aģentūras tīmekļvietnē www.nva.iem.gov.lv.

**6. Komisijas tiesības un pienākumi**

6.1. Komisija sastāv no priekšsēdētāja, priekšsēdētāja vietnieka un astoņiem Komisijas locekļiem.

6.2. Komisija ir tiesīga rīkot Atlasi, ja piedalās Komisijas priekšsēdētājs vai priekšsēdētaja vietnieks un pieci Komisijas locekļi vai Komisijas priekšsēdētājs, priekšsēdētāja vietnieks un četri Komisijas locekļi.

6.3. Komisijas lēmums par Atlases rezultātu apstiprināšanu stājas spēkā, kad ir parakstīts Atlases protokols un to apstiprinājis Aģentūras direktors.

6.4. Komisijai ir šādi pienākumi:

6.4.1. sagatavot Atlases nolikumu;

6.4.2. vērtēt pretendentus un to iesniegtos nomas piedāvājumu saskaņā ar šo nolikumu un citiem normatīvajiem aktiem;

6.4.3. pieņemt lēmumu par Atlases rezultātiem, nomas piedāvājumu iesniegšanas termiņa pagarinājumu vai Atlases pabeigšanu;

6.4.4. atbildēt uz pretendentu jautājumiem;

6.4.5. publicēt Atlases sludinājumu un informāciju par Atlases rezultātiem Valsts akciju sabiedrības “Valsts nekustamie īpašumi” tīmekļvietnē www.vni.lv un Aģentūras tīmekļvietnē www.nva.iem.gov.lv.

DOKUMents ir parakstīts ar drošu elektronisko parakstu un

satur laika zīmogu